b"\n_START_ARTICLE_\nArquebisbat d'Abidjan\n_START_SECTION_\nTerritori\n_START_PARAGRAPH_\nL'arxidi\xc3\xb2cesi compr\xc3\xa8n la ciutat d'Abidjan, on es troba la catedral de Sant Pau._NEWLINE_El territori s'est\xc3\xa9n sobre 3.810 km\xc2\xb2, i est\xc3\xa0 dividit en 67 parr\xc3\xb2quies.\n_START_SECTION_\nHist\xc3\xb2ria\n_START_PARAGRAPH_\nLa prefectura apost\xc3\xb2lica de la Costa d'Ivori va ser erigida el 28 de juny de 1895, prenent el territori de la prefectura apost\xc3\xb2lica de la Costa d'Or (avui arquebisbat de Cape Coast)._NEWLINE_El 24 d'agost de 1911 ced\xc3\xad una porci\xc3\xb3 del seu territori per tal que s'erig\xc3\xads la prefectura apost\xc3\xb2lica de Korhogo (avui bisbat de Katiola), i paral\xc2\xb7lelament la prefectura apost\xc3\xb2lica va ser elevada a vicariat apost\xc3\xb2lic._NEWLINE_El 9 d'abril de 1940 de nou ced\xc3\xad de nou una porci\xc3\xb3 del seu territori per tal que s'erig\xc3\xads el vicariat apost\xc3\xb2lic de Sassandra (avui bisbat de Daloa), i paral\xc2\xb7lelament canvi\xc3\xa0 el nom a vicariat apost\xc3\xb2lic d'Abidjan._NEWLINE_El 17 de maig de 1951 de nou ced\xc3\xad de nou una porci\xc3\xb3 del seu territori per tal que s'erig\xc3\xads el prefectura apost\xc3\xb2lica de Bouak\xc3\xa9 (avui arxidi\xc3\xb2cesi)._NEWLINE_El 14 de setembre de 1955 el vicariat apost\xc3\xb2lic va ser elevat al rang d'arxidi\xc3\xb2cesi metropolitana mitjan\xc3\xa7ant la butlla Dum tantis del Papa Pius XII._NEWLINE_El 13 de setembre de 1963 ced\xc3\xad una nova porci\xc3\xb3 de territori per tal que s'erig\xc3\xads el bisbat d'Abengourou._NEWLINE_I finalment, el 8 de juny de 1982 ced\xc3\xad una nova porci\xc3\xb3 del seu territori, per tal que s'erigissin els bisbats de Grand-Bassam i de Yopougon."